Ягінт

**Ягі́нт** (*Е́гінт*, *Яге́нт*, *Эгінт*), **Агі́нт**  — мужчынскае імя і вытворнае ад яго прозьвішча.

## Паходжаньне

Агінта або Егінд (Aginto, Aginthe, Egind) — імя германскага паходжаньня. Іменная аснова ег- (аг-, ек-) (імёны ліцьвінаў Ягвін, Ягоўд; германскія імёны Egwinus, Egold) паходзіць ад гоцкага agis 'страх' або agja 'вастрыё, меч', а аснова -генд- (-гент-, -гінт-) (імёны ліцьвінаў Гентыла, Гінтэр, Эйгінт; германскія імёны Gentile, Genter, Eigint) — ад гоцкага gands 'посах', пераноснае 'чары'.

У Польшчы адзначаюцца прозьвішчы Агент (Agent) і Огінт (Ogint).

У ваколіцах Русі (Прусія) адзначаліся прозьвішчы Agint і Agent.

Варыянты імя ў гістарычных крыніцах: *Eginthen*, *Egynten* (Хроніка Лівоніі Германа Вартбэрга); *Jaginth cum germano [[Рамейка|Romeikowicz]]* (6 сьнежня 1410 году); *under deme hoptmanne Jagdind genand woywode czur [[Ліда|Lydaw]]* (1422—1429 гады); *Ганусу Екгинътовичу*, *чоловековъ… а Якинъта* (1440—1492 гады); *domini Jagint… Jagynt* (1452 год); *Joannes Jagynthowicz [[Рымавід (імя)|Rimowjd]]* (29 чэрвеня 1460 году); *в Богдана а въ Якгинъта Воикгаловичов выменил землю ихъ отчинъную* (2 ліпеня 1493 году); *купил в Михаила а въ Якуба а в Матея Якинтовичовъ… их брата Андрушковы делницы* (12 траўня 1497 году); *на Миколаевую Галжбету Якинътовича, што жъ свекоръ ее Михаило Якинтовичъ* (15 чэрвеня 1501 году); *[[Адэльск|оделщанину]] Богдану Станевичу дана земля дядковщина его Якгинтовщина* (2 жніўня 1512 году); *люди [[Сумілішкі|Сомилишское]] волости: Якубъ Якгинтович* (24 кастрычніка 1522 году); *земли пустовъских… Якгинътовъщыну* (5 сьнежня 1522); *земль пустовских у в [[Анікшты|Оникъштенском]] повете… Якгинътовщину* (4 красавіка 1525 году); *Якгинт*, *Ян Якгинтовичъ*, *Якгинтовая Зофея* (1528 год); *въ Сомилишъской волости… люди… Якубъ Якинтович * (1529 год); *Ja, Zophia Jaginthowna* (6 красавіка 1536 году); *Якгинтишки* (1537 год); *на Чернюху Якгинтовичъ и на дочку ее Недельку… Чернюха Янова дочка Якгинтовичъ* (22 чэрвеня 1539 году); *у [[Новы Двор (Сьвіслацкі раён)|Новомъ Дворе]] подданый господарьский Городенский Шиманъ [[Гавень|Говеновичъ]] Якгинтовича* (29 сьнежня 1540 году); *з ыменья своего Окгинтъ*, *Войтехъ Якгинтовичъ* (1567 год); *бояромъ господаръскимъ повету Ковенского Юрью Томашу и Павлу Яновичомъ Якгинтовича*, *Я Юрый, я Томашъ, а я Павелъ Яновичы Якгинтовича, бояре господарьские повету Ковенского* (23 чэрвеня 1583 году); *на бояръ господарьскихъ повету Ковенского Юрья, Томаша, а Павла Яновичовъ Якгинтовичовъ* (17 студзеня 1584 году); *пани Катерына Балтромеевна Якгинтовича Яновая Станиславовича Кгруздзевая* (10 кастрычніка 1596 году); *Mihołaj Jagint na miejscu rodzica swego Marcina Jaginta* (1667 год); *Zofia Jagintowiczowa*, *Krzysztof Jagintowicz* (1690 год); *Jagintowicze… Oginty… Jakintany… Ogince* (1744 год); *Anna Jagintt* (1752 год); *Antoni Egintowicz… Jan Jagintowicz* (8 лютага 1769 году); *Krzysztof Jakint* (1770 год); *dwór Oginty* (1782 год); *Parafia bobtowska… Jagintowicze — okolica* (1784 год); *Antoni Jagientowicz… Jerzy Jagintowicz… Jan Jagintowicz… Stanisław Jagintowicz… Jerzy Jagientowicz… Michał Jagintowicz; Stanisław Jagintowicz* (11 лютага 1784 год); *Antoni Jagintowicz… Jan Jagientowicz* (9 лютага 1785 году); *Jerzy Jagientowicz; Ignacy Jagientowicz… Jan Jagientowicz; Jerzy Agintowicz x; Ignacy Agintowicz x… Antoni Jagientowicz x; Wincenty Jagientowicz x;* (9 лютага 1791 году); *Benedykt Jagientowicz… Michał Jagientowicz… Kazimierz Pietkiewicz z Jagientowicz… z Jagintowicz: Onufry Rudziewicz; Jan Stankiewicz… Michał Jagintowicz z Szatyjów* (10 лютага 1791 году); *Jerzy Ogint* (1801 год).

## Носьбіты
* Ягінт ( па 1434) — староста лідзкі, меў сына Яна Рымавіда
* Ганус Егінтавіч — літоўскі баярын, які атрымаў наданьне ад вялікага князя Казімера
* Міхайла, Якуб, Мацей і Андрушка Ягінтавічы — літоўскія баяры, якія ўпамінаюцца ў 1497 годзе
* Ягінт — майшагольскі баярын, які ўпамінаецца ў попісе войска Вялікага Княства Літоўскага 1528 году
* Ян Ягінтавіч — тавянскі баярын, які ўпамінаецца ў попісе войска ВКЛ 1528 году
* Рэйна Балтрамееўна Ягінтовіч — расенская зямянка, якая ўпамінаецца ў 1581 годзе
* Кацярына Балтрамееўна Ягінтовіч — расенская зямянка, якая ўпамінаецца ў 1585 годзе
* Мікалай Ягентовіч — вількамірскі зямянін, які ўпамінаецца ў 1620 годз
* Якаў Агінт — селянін з гістарычнай Упіччыны, які ўпамінаецца ў 1825—1826 гадох
* Міхаіл Іванавіч Агінт (Огінт) — старшыня Кібурскай воласьці на 1897 год

Ягінтовічы (Jagintowicz) гербу Тапор — літоўскі шляхецкі род зь Вільні і Віленскага павету.

Ягінтовічы (Jagintowicz) — літоўскі шляхецкі род з ваколіцаў Сьвянцянаў.

Ягінтовічы або Ягентовічы (Jagintowicz, Jagientowicz) — літоўскі шляхецкі род з Троцкага павету.

Егінтовічы (Jegintowicz) — літоўскі шляхецкі род з Троцкага павету.

Эгінтовічы (Egintowicz) гербу Ясенчык — літоўскі шляхецкі род.

Ягентовіч (Jagientowicz) — прозьвішча, зафіксаванае ў XIX стагодзьдзі ў ваколіцах Сувалкаў.

У 1784 годзе ўпамінаўся маёнтак Агінты (Огинты) ва Ўпіцкім павеце.

На гістарычнай Гарадзеншчыне існуе вёска Ягінты, на гістарычнай Ковеншчыне — Агінты і Ягентавічы.

## Глядзіце таксама
* Агі
* Гента

## Крыніцы

Катэгорыя:Мужчынскія імёны